《秋蛩》
宋代·刘敞

促即复促即，秋蛩一何力。不见机杼巧，但闻日夜织。

霜陨木落天下寒，嗟我妇子衣裳单。大钧万物各有在，尔独憔悴使人欢。

一鸣复一飞，秋堂燕将归。四时自兴叹，天道不得违。

忆昔春风和且柔，畏人来入人间游。鹰隼横厉自兹始，索寞分散还可愁。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。